વિદેશમાં આવી પરિપક્વતા છે જ. ભાઈ અને બહેન, બાપ અને દિકરી એકબીજા સાથે વાતચીત દરમ્યાન બીભત્સ વાતો કે ગાળ બોલી નાંખે છે. અને બીજી પણ એક વાત વિદેશમાં જોવા મળે છે કે બાપ અને દીકરીએ લગ્ન કરવાનો નિર્ણય કર્યો હોય… કે પવિત્ર ગણાતો અન્ય કોઈ સંબંધ આ રીતે ડહોળાતો અવાર નવાર ત્યાં જોઈ શકાય છે, દેશની કોર્ટ આ માટે મંજૂરી ન આપે તો તે સામે પડે છે, અને સમાજ સામે પોતાના આ સંબંધ માટે લડે છે. ઘરની બહાર નીકળતી વખતે આવા લોકોની નજરો નીચી હોતી નથી. આપણા દેશમાં પણ આવું ક્યારેક તો બન્યું જ હશે. એકાદ બે અપવાદ જેવા કિસ્સાઓમાં આવું બન્યું હશે ત્યારે તે લોકોએ છડેચોક તો તેમના આ સંબંધને નહીં સ્વીકાર્યો હોય. અને સમાજે તો એમને આપી શકાય એટલી ઘૃણા આપી જ હશે. અને એથી કદાચ બીજા બે ચાર અપવાદો સર્જાતા બચ્યા પણ હશે. પણ હવે તો પરિપક્વતા આવી છે યુ સી, એટલે બધા લોકો બધું સ્વીકારી લેશે. અરે સ્વીકારવું જ પડશે. નહીં સ્વીકારો તોય વહુ કેર્સ , એ તમને બે ચાર ગાળો દઈને ચાલતા થશે…! શિક્ષક પણ ગુસ્સે થઇ ને વિદ્યાર્થી ને …. ફ * યુ… કહી નાંખશે તો વિદ્યાર્થીને પણ એ સહજ જ લાગશે ને? અફકોર્સ લાગે. પરિપક્વ વિદ્યાર્થી ખરો ને !